paragraph_text: Kup Zagrebačkog nogometnog podsaveza 1929./30. bilo je nogometno kup natjecanje koje je organizirao Zagrebački nogometni podsavez u svrhu prikupljanja prihoda za potrebe zdravstvenog osiguranja igrača. Odigrana su zasebna kup natjecanja prvorazrednih i drugorazrednih klubova. Natjecanje je odigrano u stanci između jesenskog i proljetnog dijela prvenstvene sezone 1929./30., od 9. veljače 1930. godine do 2. ožujka 1930. godine. Kup prvorazrednih momčadi nadmoćno je pred 1500 gledatelja osvojio HAŠK, a kup drugorazrednih momčadi Slaven.